recursal/SuperWikiNEXT-32B huggingface dataset:
**வாதேசுவரம் கோயில்** இந்தியாவின் கேரள மாநிலம் கண்ணூர் மாவட்டத்தில் அரோலியில் அமைந்துள்ள ஒரு சிவன் கோயிலாகும்.கேரளாவில் உள்ள 108 பழமையான சிவன் கோயில்களில் இதுவும் ஒன்றாகும். தென்னிந்தியாவில் உள்ள ஏராளமான சிவன் கோவில்களில் இதுவும் நன்கு அறியப்பட்டதாகும். மலை போல் காட்சியளிக்கும் குன்றின் மேல் கட்டப்பட்டுள்ள இது, 'வட மலபாரின் கைலாசம்' என்ற பெயரால் அழைக்கப்படுகிறது.

இக்கோயில் *அஷ்டதள* (எட்டு இதழ்கள்) கட்டிடக்கலை பாணியில் மூஷிக மன்னன் வட்டுகவர்மாவால் கட்டப்பட்டதாக நம்பப்படுகிறது. இந்தப் பாணியில் கட்டப்பட்ட ஒரே இந்தியக் கோயில் என்ற பெருமையை இது பெறுகிறது. இங்குள்ள மூலவர் சிவன் ஆவார். இங்கு சாஸ்தா மற்றும் தட்சிணாமூர்த்தி ஆகியோர் வழிபடப்படுகின்றனர். இக்கோயில் மலபார் தேவஸ்வம் வாரியத்தால் நிர்வகிக்கப்படுகிறது.

அமைவிடம்
--------

இக்கோயில் கண்ணூர் வழியாகச் செல்லும் தேசிய நெடுஞ்சாலையில் கிழக்கில் 150 மீட்டர் தொலைவில் அமைந்துள்ளது.  இக்கோயில் பாப்பினிசேரி ஊராட்சியில் அரோலி கிராமத்தில் உள்ளது. இது கீச்சேரி மலையின் உச்சியில் கட்டப்பட்டுள்ளது, இதனைப் பார்ப்பதற்கு ஒரு மலை போல இருப்பதால்'வட மலபாரின் கைலாசம்' என்றழைக்கப்படுகிறது. அருகில் காலிகட் சர்வதேச விமான நிலையம் உள்ளது.  மட்டன்னூர் அருகில் தற்போது கண்ணூர் சர்வதேச விமான நிலையம் கட்டப்பட்டு வருகிறது.

வரலாறு
------

இக்கோயில் சுமார் 1500 ஆண்டுகளுக்கு முன்பு மூஷிக வம்சத்தைச் சேர்ந்த 43 ஆவது ஆட்சியாளரான அன்றைய மன்னன் வட்டுகவர்மாவால் கட்டப்பட்டதாக நம்பப்படுகிறது.  *மூஷிகவம்ச மகாகாவியத்தில்*, கவிஞர் அதுல இக்கோயிலைப் பற்றிக் குறிப்பிடுகிறார்.

வழிபாடு
-------

இக்கோயிலின் மூலவர் சிவன். இவர் வாதேசுவரத்தப்பன் என்றழைக்கப்படுகிறார். இங்கு உமாமஹேஸ்வரர் ஆகக் கருதப்படுகின்ற சிவன், சாஸ்தா, தட்சிணாமூர்த்தி மற்றும் கிராதமூர்த்தி போன்ற தெய்வங்களும் வழிபாட்டில் உள்ளன.

மேலும் பார்க்கவும்
------------------

* கொட்டியூர் கோவில்
* ராஜராஜேஸ்வரர் கோவில்

மேற்கோள்கள்
-----------

1. ↑  "Vadeswaram". *vadesweram.blogspot.in*. .
2. ↑  "Things to Do - Aroli Sree Vadeswaram Shiva Kshethram, Kannur, Kerala". *www.nivalink.com*. .
3. ↑  "Vadeswaram Sree Maha Siva Temple - Hindu Temple, Places of Worship - India - Kannur". .
4. ↑  "Aroli Ashtadala Sreekovil Vadeswaram Mahadevar Shiva Temple". .
5. ↑   *Agrarian Relations in Late Medieval Malabar*. .
6. ↑  "Welcome to the Temples of Gods Own Country". .
**லிபேட்டி பிளாசா பல்கடை அங்காடி** (*Liberty Plaza Shopping Complex*) என்பது **லிபேட்டி பிளாசா** என்றும் பிரபலமாக அறியப்படும் இலங்கையின் வணிக வளாகம் ஆகும், இது மேற்கு மாகாணம், கொள்ளுப்பிட்டி, கொழும்பில் அமைந்துள்ளது. இது உள்ளூர் மற்றும் சர்வதேச வாணிகப்பொறிப்புகளை விற்பனை செய்கிறது. இலங்கையில் நிர்மாணிக்கப்பட்ட முதலாவது வணிக வளாகம் இதுவாகும். இது 1980 களின் முற்பகுதியில் கட்டப்பட்டதும், இலங்கையின் பழமையானதும் குறிப்பிட்டுச் சொல்லக்கூடிய வணிக வளாகங்களில் ஒன்றாக கருதப்படுகிறது. 1980 களில் தளத்தின் கட்டுமானத்திற்கான சித்ரா வெட்டிக்கார தர நில அளவையராக பணியாற்றினார்.

இந்த வணிக வளாகம் ஆடைகள், பொம்மைகள், மது, உணவு, அணிகலன்கள், நகைகள் போன்ற பல்வேறு பொருட்களை விற்பனை செய்கிறது. இது கையடக்கத் தொலைபேசிக் கடைகளுக்கு பிரபலமானதும் கையடக்கத் தொலைபேசி வணிகத்தில் குறிப்பிடத்தக்க பங்கை வகிக்கிறது. லிபேட்டி பிளாசா 1985 இல் பிரபலமான தேயிலை வணிக முத்திரை யான மெல்ஸ்னாவின் முதல் விற்பனை நிலையத்தையும் திறந்தது. இந்த வணிக வளாகம் ஞாயிற்றுக்கிழமை தவிர தினமும் திறக்கப்படும்.

மேலும் பார்க்கவும்
------------------

* தாமரைக் கோபுரம்

குறிப்புகள்
-----------

1. ↑  "Dilith buys controlling 20% stake in Liberty Plaza owning firm for Rs. 835 m | Daily FT" (in English). .
2. ↑  "Liberty Plaza (Colombo) - 2019 All You Need to Know BEFORE You Go (with Photos)" (in en). .
3. ↑  "Colombo Land & Development Company" இம் மூலத்தில் இருந்து 2020-02-11 அன்று. பரணிடப்பட்டது.. .
4. ↑  Administrator. "Liberty Plaza" (in en-gb). .
5. ↑  "Liberty Plaza phone shops". Phone Hub. .
6. ↑  "Things to do in Colombo | Visit Colombo" (in en). .
7. ↑  "Liberty Plaza | Shopping in Colombo 3, Sri Lanka" (in en). .
ஒரு **கருத்து** (opinion) என்பது ஒரு தீர்ப்பு, கண்ணோட்டம் அல்லது கூற்று ஆகும், இது உண்மைச் செய்தியினை விட முடிவானது அல்ல, இவை உண்மையான கூற்றுகளாகும்.

வரையறை
------

  

ஒரு விடயம் தொடர்பாக வெவ்வேறு நபர்கள் ஒரே மாதிரியான உண்மைகளை ஏற்றுக்கொண்டாலும் வெவ்வேறு அல்லது எதிரான முடிவுகளை (கருத்துகள்) எடுக்கலாம். புதிய வாதங்கள் முன்வைக்கப்படாமல் இருக்கும்போது கருத்துக்கள் அரிதாகவே மாறுகின்றன. ஆதரவான வாதங்களை பகுப்பாய்வு செய்வதன் மூலம் ஒரு கருத்து ஆதரிக்கப்படுகிறது என்று பகுத்தறியலாம் .

சாதாரண பயன்பாட்டில், *கருத்து என்பது* ஒரு நபரின் கண்ணோட்டம்,புரிதல், குறிப்பிட்ட உணர்வுகள், நம்பிக்கைகள் மற்றும் ஆசைகள் ஆகியவற்றின் விளைவாக இருக்கலாம்.

கூட்டு மற்றும் தொழில்முறை கருத்துக்கள்
--------------------------------------

### பொது கருத்து

சமகால பயன்பாட்டில், பொதுக் கருத்து என்பது ஒரு மக்கள்தொகை (எ.கா. நகரம், மாநிலம் அல்லது நாடு) கொண்டிருக்கும் தனிப்பட்ட அணுகுமுறைகள் அல்லது நம்பிக்கைகளின் தொகுப்பாகும்.

### குழு கருத்து

சில சமூக அறிவியலில், குறிப்பாக அரசியல் அறிவியல் மற்றும் உளவியலில், குழுக் கருத்து என்பது நடுவர் மன்றம், சட்டமன்றம், குழு அல்லது பிற கூட்டு முடிவெடுக்கும் குழுவின் உறுப்பினர்கள் போன்ற பாடங்களின் குழுவிலிருந்து சேகரிக்கப்பட்ட கருத்துகளின் தொகுப்பைக் குறிக்கிறது.

குறிப்புகள்
-----------

1. ↑  Damer, T. Edward (2008). *Attacking Faulty Reasoning: A Practical Guide to Fallacy-free Arguments*. Cengage Learning. பக். 14–15. பன்னாட்டுத் தரப்புத்தக எண்:978-0-495-09506-4. .
**யாரபாசி தேவேந்திரப்பா** (**Yarabasi Devendrappa)** இந்தியாவைச் சேர்ந்த ஓர் அரசியல்வாதியாவார். 2019 ஆம் ஆண்டு நடைபெற்ற இந்திய பொதுத் தேர்தலில் கர்நாடகாவின் பெல்லாரி தொகுதியில் பாரதிய சனதா கட்சியின் உறுப்பினராகத் தேர்ந்தெடுக்கப்பட்டு தற்போதைய நாடாளுமன்ற உறுப்பினராக உள்ளார்.

ஆரம்ப கால வாழ்க்கை
------------------

தேவேந்திரப்பா கர்நாடக மாநிலம் பெல்லாரியில் உள்ள அரசிகெரேவில் பிறந்தார்.

அரசியல் வாழ்க்கை
----------------

தேவேந்திரப்பா முதலில் காங்கிரசு கட்சியில் உறுப்பினராக இருந்தார். 2010 ஆம் ஆண்டில் இயகலூரில் போட்டியிட்டு தோல்வியுற்றார். 2018 ஆம் ஆண்டில் பெல்லாரி நாடாளுமன்ற உறுப்பினர் தொகுதிக்கான இடைத்தேர்தலின் போது இவர் சாத்தியமான காங்கிரசு வேட்பாளராக பெயரிடப்பட்டார். தேவேந்திரப்பா கர்நாடக அமைச்சரான இரமேசு இயார்கிகோலியின் உறவினரும் விசுவாசியுமாவர். அந்த நேரத்தில் இவர் காங்கிரசு கிளர்ச்சியாளராகவும் நெருங்கிய பாரதிய சனதா ஆதரவாளராகவும் இருந்தார். இதன் காரணமாக அவர் பாரதிய சனதா கட்சி வேட்பாளராக தேர்வு செய்யப்பட்டார், பெல்லாரி பாரதிய சனதாவின் பலமான பி சிறீராமுலுவாலும் அங்கீகரிக்கப்பட்டார். இரமேசு இயார்க்கோலியும் இவரை ஆதரித்தார்.  2019 ஆம் ஆண்டு நடைபெற்ற தேர்தலில், காங்கிரசு இவரை வேட்பாளராக அங்கீகரிக்காததால் இவர் வி.எசு. உக்ரப்பாவை தோற்கடித்து, பெல்லாரி தொகுதியில் பாரதிய சனதா வேட்பாளராக வெற்றி பெற்றார்.

மேற்கோள்கள்
-----------

1. ↑  "Lok Sabha Results 2019: BJP sweeps in Karnataka, leaves ruling coalition in tizzy". News Nation. 23 May 2019.. பார்த்த நாள்: 24 May 2019.
2. ↑  "Devendrappa Y | National Portal of India". .
3. ↑  Malagi, Shivakumar G. (2019-03-23). "Ballari BJP nominee Devendrappa is a 'proxy' of Congress rebel Jarkiholi!" (in en). .
4. ↑  "Snubbed for another, Devendrappa gets his revenge on Congress". .

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
கண்ணாடியிழைப் பிளாஸ்ட்டிக்கினாலான இலகு வானூர்தியொன்று
**கண்ணாடியிழை நெகிழி**  அல்லது **கண்ணாடியிழைப் பிளாஸ்ட்டிக்** (Glass fibre-reinforced plastic) என்பது கண்ணாடி இழையைப் பயன்படுத்தி வலுவூட்டப்பட்ட நெகிழி ஆகும். இது ஒரு கூட்டுப் பொருள் (composite material) என்பதுடன், இழைவலுவூட்டிய பிளாஸ்ட்டிக்கு (fibre-reinforced plastic) வகையைச் சேர்ந்தது. இதனை உருவாக்கப் பயன்படும் பிளாஸ்ட்டிக்குப் பொதுவாக பொலியெஸ்தர் அல்லது வைனைலெஸ்தர் ஆகும். இபொக்சி (epoxy) போன்ற பிளாஸ்ட்டிக்குகளும் இதற்குப் பயன்படுவதுண்டு. பயன்படுத்தப்படும் கண்ணாடி இழை, பெரும்பாலும் துண்டு துண்டாக வெட்டிய இழைகளிலாலான ஒரு பாய் வடிவில் இருக்கும். சில சமயங்களில் பின்னப்பட்ட துணி உருவிலும் இருப்பதுண்டு.

பயன்பாடு
--------

கண்ணாடியிழை நெகிழி பல பயன்பாடுகளைக் கொண்ட ஒரு பொருளாகும். இரண்டாம் உலகப் போர்க் காலத்தில், ஒட்டுப்பலகைக்கு மாற்றீடாக வானூர்திகளில் பயன்படுத்தப்படுவதற்காக ஐக்கிய இராச்சியத்தில் உருவாக்கப்பட்டது. பின்னர் மக்கள் தேவைக்கான முதலாவது பயன்பாடாக படகுகள் கட்டுவதற்குப் பயன்படலாயிற்று. 1950 களில் இத்துறையில் பெரிதும் விரும்பப்படும் ஒரு பொருளாக ஆனது. தற்காலத்தில் படகு உற்பத்தியில் ஒரு முன்னணி மூலப்பொருளாக இது இருந்து வருகிறது. மோட்டார் வண்டி உற்பத்தி, விளையாட்டுப் பொருள்கள் உற்பத்தி ஆகியவற்றிலும் இது பெரும்பங்கு வகிக்கின்றது. கட்டிடத்துறையிலும் இதன் பயன்பாடு விரிவடைந்து வருகின்றது. பல வகையான கட்டிடக் கூறுகள், நீர்த்தாங்கி, குடிநீர், கழிவுநீர் போன்றவற்றைக் கடத்தும் குழாய்கள் என்பன இதனால் செய்யப்படுகின்றன.
**காரியா பாகங்** (*Karya Bagang*)**,** 1977 ஆம் ஆண்டு 20 மார்ச் மாதம் 20 ஆம் தேதி அன்று பிறந்தார்.  இந்திய நாட்டின் அருணாச்சல பிரதேச மாநிலத்தைச் சேர்ந்த அரசியல்வாதி ஆவார். 

2009 ஆம் ஆண்டு அருணாச்சலப் பிரதேச சட்டப் பேரவைத் தேர்தல் மற்றும் 2014 ஆம் ஆண்டு அருணாச்சலப் பிரதேச சட்டப் பேரவைத் தேர்தலில் இந்திய தேசிய காங்கிரசு வேட்பாளராக நின்று சாயங்தாசோ தொகுதியில் இருந்து சிறீமதி பகாங் தேர்ந்தெடுக்கப்பட்டார்.   2009 ஆம் ஆண்டு அக்டோபர் மாதம் 23 ஆம் தேதியன்று சயாங்தாசோ தொகுதியில் இருந்து தேர்ந்தெடுக்கப்பட்ட முதல் பெண் சட்டமன்ற உறுப்பினர் ஆவார். அருணாச்சல பிரதேசத்தைச் சேர்ந்த இரண்டு பெண் சட்டமன்ற உறுப்பினர்களில் இவரும் ஒருவர் ஆவார். தம்புக்கைச் சேர்ந்தசிறீமதி கம் தாயெங் மற்றொருவர் ஆவார்.

மேலும் பார்க்கவும்
------------------

அருணாச்சல பிரதேச சட்டமன்றம்

மேற்கோள்கள்
-----------

1. ↑  "About Karya Bagang".
2. 1 2  CEO Arunachal Pradesh. *List of contesting candidates பரணிடப்பட்டது 2014-08-02 at the வந்தவழி இயந்திரம்*
3. ↑  *Assam Tribune*. *Congress wins 11 seats unopposed in Arunachal பரணிடப்பட்டது 2014-04-29 at the வந்தவழி இயந்திரம்*
4. ↑  "Election results".

வெளி இணைப்புகள்
---------------

* கார்யா பகாங் சுயவிவரம்
* கார்யா பகாங் முகநூல்
இராமர் கோவில், சைத்பூர் (Rama Temple, Saidpur) பாக்கித்தான் நாட்டின் இசுலாமாபாத்தில் உள்ள சைத்பூர் கிராமத்தில் அமைந்துள்ள இராமர் கோவிலைக் குறிக்கிறது. இராம் **குந்த்** **கோவில் என்றும் இக்கோவில் அழைக்கப்படுகிறது.** 14 ஆண்டுகள் நாடுகடத்தப்பட்ட காலத்தில் தனது குடும்பத்துடன் இப்பகுதியில் வாழ்ந்ததாக இந்துக்கள் நம்பும் இந்துக் கடவுளான இராமருக்கு இந்தக் கோயில் அர்ப்பணிக்கப்பட்டுள்ளது. கோவில் 16 ஆம் நூற்றாண்டில் முதலாம் மான் சிங் என்பவரால் கட்டப்பட்டது.

வரலாறு
------

பல நூற்றாண்டுகளாக, இந்துக்கள் கோவிலில் வழிபடுவதற்காக வெகுதூரம் பயணம் செய்தனர். யாத்ரீகர்களுக்கான ஓய்வு இல்லமான அருகிலுள்ள தர்மசாலாவில் தங்கினர். இராவல்பிண்டி அரசிதழின் அதிகாரப்பூர்வமான பதிவுகளின்படி இக்கோவில் 1893 ஆம் ஆண்டுக்கு முந்தையதாகும். இராமரும் அவரது குடும்பத்தினரும் ஒருமுறை தண்ணீரைப் பருகியதை நினைவுகூரும் வகையில் "இராம் குந்த்" என்ற இடத்திற்கு அருகிலுள்ள குளத்தில் ஒவ்வொரு ஆண்டும் ஒரு கண்காட்சி நடத்தப்பட்டது. இருப்பினும், 1947 ஆம் ஆண்டு இந்தியப் பிரிவினைக்குப் பிறகு, கோயில் கட்டிடம் வழிபாட்டுத் தலமாக பயன்படுத்தப்படவில்லை. 1960 ஆம் ஆண்டில், இந்த கட்டிடம் உள்ளூர் மக்களுக்கான பெண்கள் பள்ளியாக பயன்படுத்தப்பட்டது, மேலும் 2006 ஆம் ஆண்டில், தலைநகர் மேம்பாட்டு ஆணையத்தால் இது சுற்றுலா தலமாக மாற்றப்பட்டது. இதனையடுத்து தற்போது அனைத்து சிலைகளும் அகற்றப்பட்டுள்ளன.

மேற்கோள்கள்
-----------

1. ↑  Yasin, Aamir (2016-10-09). "‘Tourists, restaurants violate sanctity of Saidpur’s temple’" (in en). .
2. 1 2  Yasin, Aamir (2016-10-09). "‘Tourists, restaurants violate sanctity of Saidpur’s temple’" (in en). .
3. ↑  Yasin, Aamir (2018-03-11). "Rawal Dam temple — reminiscent of a submerged village" (in en). .
**தலதா அத்துகோரல** (*Thalatha Atukorale,* பிறப்பு: மே 30, 1963), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் இரத்தினபுரி மாவட்டத்திலிருந்து மக்களால் தெரிவு செய்யப்பட்ட உறுப்பினர். ஒரு சட்டத்தரணியும் கூட. விடுதலை பெற்ற இலங்கையின் 13வது நாடாளுமன்ற (2004) பிரதிநிதியாகவும் தெரிவு செய்யப்பட்டிருந்தார்.இவர் 2015 செப்டம்பர் 4 அன்று வெளிநாட்டு வேலைவாய்ப்பு அமைச்சராக நியமிக்கப்பட்டார்.

வாழ்க்கைக் குறிப்பு
-------------------

231/1 ஸ்டான்லி திலகரத்ன மாவத்தை, நுகேகொடையில் வசிக்கும் இவர், பௌத்த மதத்தைச் சேர்ந்தவர்.

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015.. பார்த்த நாள்: 4 செப்டம்பர் 2015.
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2003-12-04 அன்று. பரணிடப்பட்டது.. .
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2015-09-06 அன்று. பரணிடப்பட்டது.. .

உசாத்துணை
---------

* திருமதி தலதா அதுகோரல
**முகமது சாவேது பிர்சாதா** (*Mohammed Javed Pirzada*) இந்திய தேசிய காங்கிரசு கட்சியினைச் சேர்ந்த இந்திய நாட்டின் அரசியல்வாதி ஆவார். 2007 ஆம் ஆண்டு, 2012 ஆம் ஆண்டு மற்றும் 2017 ஆம் ஆண்டுகளில் வெற்றி பெற்ற இவர், குசராத்து மாநிலத்தில் உள்ள வாங்கனேர் தொகுதியை பிரதிநிதித்துவப்படுத்தி மூன்று முறை சட்டமன்ற உறுப்பினராக இருந்தார். அரசியலில் சேருவதற்கு முன்பு, பிர்சாதா பள்ளியின் முதல்வராக இருந்தார். 2002 ஆம் ஆண்டு முதல் தேர்தலில் போட்டியிட்டு தோல்வியடைந்தார். இவர் இளங்கலை மற்றும் இளங் கல்வியியல் பட்டங்களை சௌராசுடிரா பல்கலைக்கழகத்தில் பெற்றார்.    2018 ஆம் ஆண்டில், குசராத் மாநில வக்ப் வாரியத்தின் உறுப்பினராக நியமிக்கப்பட்டார். இவ்வாரியம் முசுலீம் சட்டத்தால் அங்கீகரிக்கப்பட்ட மத அல்லது தொண்டு நோக்கங்களுக்காக நன்கொடையாக வழங்கப்பட்ட சொத்துக்களுக்கு பொறுப்பான அமைப்பாகும். 

பிர்சாடா ஒரு முக்கிய உள்ளூர் குடும்பத்தில் இருந்து வந்தவர் ஆவார். இவரது தந்தை அப்துல் பிர்சாதா மற்றும் இரண்டு சகோதரர்கள் மன்சூர் பிர்சாதா மற்றும் குர்சித் பிர்சாதா ஆகியோரும் குசராத்து மாநில பாராளுமன்ற தொகுதி வான்கனேரில் இருந்து பிரதிநிதிகளாக பணியாற்றியுள்ளனர்.

மேற்கோள்கள்
-----------

1. ↑  "Javed Peerzada- rare winner in the communally divided Gujarat". TwoCircles.net. December 20, 2012. .
2. ↑  "Muslim MLAs down from 7 to 2, after the Gujarat Assembly elections results declared". Indian Express. December 21, 2012. .
3. ↑  "Pirzada Mahamad Javid of Congress wins Wankaner seat in a close contest". Ummid.com. December 18, 2017. .
4. ↑  "Ahmed Patel appointed as member of Gujarat State Wakf Board.". April 3, 2018. .
5. ↑  "Javed Peerzada- rare winner in the communally divided Gujarat". TwoCircles.net. December 20, 2012. . "Javed Peerzada- rare winner in the communally divided Gujarat". TwoCircles.net. 20 December 2012.
**அபுல் பசல்** (Abul Fazal (writer)) (1 ஜூலை 1903-4 மே 1983) வங்காளதேச எழுத்தாளரும் மற்றும் கல்வியாளரும் ஆவார். இவர் சிட்டகாங் பல்கலைக்கழகத்தின் 4 வது துணைவேந்தராக பணியாற்றினார். இவருக்கு 1962 இல் பங்களா அகாடமி இலக்கிய விருதும் மற்றும் 2012 இல் சுதந்திர தின விருதும் (மரணத்திற்குப் பின்) வழங்கப்பட்டது.

ஆரம்ப வாழ்க்கை மற்றும் கல்வி
----------------------------

1903 ஆம் ஆண்டு சிட்டகாங் மாவட்டத்தில் உள்ள சத்கானியா உபாசிலாவில் சிட்டகாங் ஜேம் மஸ்ஜித் இமாமாக இருந்த மௌல்வி பஸ்லுர் ரகுமானுக்கு மகனாகப் பிறந்தார். இவர், டாக்கா பல்கலைக்கழகத்தில் இளங்கலை பட்டம் பெற்றார்.  இவர் 1940 இல் கொல்கத்தா பல்கலைக்கழகத்தில் வங்காள மொழி மற்றும் இலக்கியத்தில் முதுகலைத் தேர்ச்சி பெற்றார்

தொழில்
------

பசல், இமாமாக தனது வாழ்க்கையைத் தொடங்கினார். ஆசிரியராகப் பல பள்ளிகளில் கற்பித்தார். 1941 இல், இவர் கிருஷ்ணாநகர் கல்லூரி மற்றும் பின்னர் சிட்டகாங் கல்லூரியின் பேராசிரியரானார். 1973 முதல் 1975 வரை சிட்டகாங் பல்கலைக்கழகத்தின் துணைவேந்தராகப் பணியாற்றினார் 

பசல் 1975-23 ஜூன் 1977 இல் வங்காளதேச அரசாங்கத்தின் ஆலோசனைக் குழுவின் கல்வி மற்றும் கலாச்சாரத்திற்கு பொறுப்பான உறுப்பினராக பணியாற்றினார்

பணிகள்
------

பசல், புதினங்கள், சிறுகதைகள், நாடகங்கள், நினைவுக் குறிப்புகள், பயணங்கள் போன்ற பல்வேறு தலைப்புகளில் எழுதினார். இவர் மதத்தைப் பற்றியும் எழுதியுள்ளார். மாதிர் பிருதிபி (1940), பிசித்ரா கதா (1940), ரேகாசித்ரா (1966) மற்றும் டர்டினர் டின்லிபி (1972) ஆகியவை அவரது எழுத்துக்களில் சில.

மேற்கோள்கள்
-----------


1. 1 2 3
2. ↑  "Vice-Chancellors". . "Vice-Chancellors". University of Chittagong. Archived from the original on 4 March 2016. Retrieved 7 July 2016.
**துர்கா சரண் பானர்ச்சி (Durga Charan Banerjee)** (ந்தியாவைச் சேர்ந்த ஓர் அரசியல்வாதியாவார். 1898-1952 ஆம் ஆண்டுகள் காலத்தில் இவர் வாழ்ந்தார். வங்காள மொழி பேசும் இந்திய சட்ட வல்லுநராகவும் முதல் மக்களவையின் நாடாளுமன்ற உறுப்பினராகவும் இருந்தார்.

ஆரம்ப வாழ்க்கை மற்றும் கல்வி
----------------------------

துர்கா சரண் பானர்ச்சி அனுகுல் சரண் பானர்ச்சிக்கு 1898 ஆம் ஆண்டு சனவரி மாதத்தில் மிட்னாபூரில் பிறந்தார். மிட்னாபூர் கல்லூரியிலும் இசுக்காட்டிசு பேராலயக் கல்லூரியிலும் படித்தார்.  பின்னர் கல்கத்தா பல்கலைக்கழகத்தில் குற்றவியல் சட்டம் பயின்றார். 1913 ஆம் ஆண்டு ஏப்ரல் மாதத்தில் திரிகுண தேவியை மணந்தார்

தொழில்
------

ஒரு குற்றவியல் வழக்கறிஞராக வாழ்க்கையைத் தொடங்கினார். பின்னர் அரசு வழக்கறிஞர்கள் குழுவில் சேர்ந்து பணியாற்றினார். 1921 ஆம் ஆண்டில் மிட்னாபூர் நகராட்சியின் நகராட்சி ஆணையராகவும் பணியாற்றினார். பின்னர் மிட்னாபூரில் உள்ள டயமண்ட் அமெச்சூர் திரையரங்கின் மேலாளராகப் பணியாற்றினார். இராமகிருசுணா அறக்கட்டளை, செபாசுரம் மற்றும் மிட்னாபூரில் உள்ள மருத்துவமனை ஆகியவற்றின் செயல்பாடுகளுடன் தொடர்பு கொண்டு செயல்பட்டார். 

1952 ஆம் ஆண்டு முதல் மக்களவைத் தேர்தலில் பாரதிய சனசங்கத்தின் வேட்பாளராக மிட்னாபூர்-இயார்கிராம் மக்களவைத் தொகுதியில் போட்டியிட்டு தேர்ந்தெடுக்கப்பட்டார்.

மேற்கோள்கள்
-----------

1. 1 2 3 4  Members Bioprofile
2. ↑  *Some Alumni of Scottish Church College* in *175th Year Commemoration Volume*. Scottish Church College, April 2008. page 592.
**எஸ். சந்திர பிரியங்கா** என்பவர் ஒரு இந்திய அரசியல்வாதி ஆவார். இவர் அகில இந்திய என். ஆர் காங்கிரசைச் சேர்ந்தவர். 2016 மேயில், இவர் நெடுங்காடு தொகுதியிலிருந்து புதுச்சேரி சட்டமன்ற உறுப்பினராக தேர்ந்தெடுக்கப்பட்டார்.    2021 புதுச்சேரி சட்டமன்றத் தேர்தலில் இந்திய தேசிய காங்கிரசின் ஏ. மாரிமுத்துவை 8,560 வாக்குகள் வித்தியாசத்தில் தோற்கடித்தார்.  இதையடுத்து ரங்கசாமியின் நான்காவது அமைச்சரவையில் போக்குவரத்து,
ஆதிதிராவிடர் நலம், வீட்டுவசதி, தொழிலாளர் நலம் மற்றும் வேலைவாய்ப்பு, கலை மற்றும் பண்பாடு,
பொருளாதாரம் மற்றும் புள்ளியியல் துறை அமைச்சராக பொறுப்பேற்றார். 

இவர் புதுச்சேரி முன்னாள் அமைச்சர் எம். சந்திரகாசுவின் மகளாவார். 2019 ஆம் ஆண்டில் ஜான்சி என்ற குறும்படத்தில் சந்திர பிரியங்கா நடித்துள்ளார்.

2023 அக்டோபர் 10, அன்று, சந்திர பிரியங்கா தனது அமைச்சர் பதவியை ராஜினாமா செய்துவிட்டு, தனது ராஜினாமா கடிதத்தை தனது செயலாளர் மூலம் முதலமைச்சர் அலுவலகத்திற்கு சமர்ப்பித்தார்.

குறிப்புகள்
-----------

 

1. ↑
2. ↑  "NEDUNGADU ASSEMBLY ELECTION RESULTS". .
3. ↑  "Puducherry assembly election: All India NR Congress releases candidate list, N Rangasamy to contest from 2 seats". .
4. ↑  "LIVE: Election Results 2021 Puducherry". .
5. ↑  "GENERAL ELECTION TO VIDHAN SABHA TRENDS & RESULT MAY-2021". 2021-05-02. .
6. ↑  The Hindu (10 October 2023). "Puducherry Transport Minister Chandira Priyanga submits resignation, alleges caste discrimination" (in en-IN) இம் மூலத்தில் இருந்து 11 October 2023 அன்று. பரணிடப்பட்டது.. .
**சிரான் உபேந்திர தெரணியகல** (Siran Upendra Deraniyagala) இலங்கையைச் சேர்ந்த ஒரு தொல்லியலாளர். இவர் இலங்கை தொல்பொருளியல் திணைக்களத்தின் இயக்குனர் நாயகமாகப் பணியாற்றியுள்ளார். அத்துடன், இலங்கையில் தொல்லியல் தொடர்பிலான பல்வேறு பொறுப்புக்களையும் இவர் வகித்துள்ளார்.

வரலாறு
------

சிரான் தெரணியகல 1942 மார்ச் முதலாம் தேதி இலங்கையிலுள்ள இரத்தினபுரி என்னும் இடத்தில் பிறந்தார். இவரது தந்தையார் போல் ஈ. பி. தெரணியகலவும் ஒரு புகழ் பெற்ற தொல்லியல் ஆய்வாளர். இவரது தொடக்கக் கல்வியையும் இடைநிலைக் கல்வியையும் இவர் புனித தோமஸ் கல்லூரியில் பெற்றார். பின்னர் 1963, 1966ம் ஆண்டுகளில் கேம்பிரிட்சில் கட்டிடக்கலை, சமசுக்கிருதம் ஆகிய துறைகளில் பட்டம் பெற்றார். பின்னர் இலண்டனில் இருந்த தொல்லியல் கல்வி நிறுவனத்தில் தொல்லியலில் பட்டமேற்படிப்பை மேற்கொண்டு பட்டம் பெற்றார்.

இலங்கை திரும்பிய சிரான் தெரணியகல, 1968ம் ஆண்டில் இலங்கை அரசாங்கத்தின் தொல்லியல் திணைக்களத்தில் உதவி ஆணையாளராகப் பணியில் அமர்ந்தார். அக்காலத்தில் அறிவியல்சார் அகழ்வாய்வுகளுக்குப் பொறுப்பாக இருந்தார். 1988ல் ஆவார்டில் முனைவர் பட்டத்தையும் பெற்றுக்கொண்டார். இதற்காக இவர் சமர்ப்பித்த ஆய்வுக்கட்டுரையும், தொடர்ந்த இது தொடர்பான வெளியீடும் இலங்கையில் மட்டுமன்றி ஏனைய தென்னாசிய நாடுகளின் வரலாற்றுக்கு முந்தியகால தொல்லியல் ஆய்வுகள் தொடர்பில் தாக்கத்தை ஏற்படுத்தியது.

மேற்கோள்கள்
-----------

1. 1 2  "More about Dr. Deraniyagala" இம் மூலத்தில் இருந்து 2016-03-05 அன்று. பரணிடப்பட்டது.. .

வெளியிணைப்புக்கள்
-----------------

* Pre- and Protohistoric Settlement in Sri Lanka இலங்கையில் வரலாற்றுக்கு முந்தியகாலக் குடியிருப்புக்கள் பற்றிய தெரணியகலவின் கட்டுரை.
**ஸ்ரீவைகுந்தம் துரைசாமி சுப்புலட்சுமி** என்ற இயற்பெயர் கொண்ட **எஸ். டி. சுப்புலட்சுமி** 1930-40களில் நடித்த தமிழ் நடிகையும், பாடகியும் ஆவார். இவர் இயக்குநர் கே. சுப்ரமணியத்தின் துணைவியாராவார். இவரது குடும்ப நண்பரான ம. ச. சுப்புலட்சுமியை திரையுலகிற்கு அறிமுகப்படுத்தியதில் இவருக்கு முக்கிய பங்குண்டு.

வாழ்க்கைக் குறிப்பு
-------------------

துரைசாமி, ஜானகி தம்பதியருக்கு மகளாக சிறீவைகுந்தம் எனும் ஊரில் பிறந்தார். சிறுவயது முதலே மேடைநாடகத்தில் ஆர்வம் காட்டினார். பின்நாளில் அவரது குடும்பம் மதுரையில் வாழ்ந்தன. அங்கே அவர் கருநாடக சங்கீதமும், நாட்டியமும் பயின்றார். இவரது பெற்றோர் இவருக்குப் பலவாறு ஒப்பனையிட்டு நாடக நிறுவனங்களுக்கு இவரது புகைப்படங்களை அனுப்பி வாய்ப்புகளைத் தேடினர். இதுவே இவர் சிறுவயது முதல் மேடை நாடகங்களில் பங்குகொள்ள உதவியது. வளர்ந்த பின்னர் இவர் எம். கே. தியாகராஜ பாகவதர், கே. பி. சுந்தராம்பாள் மற்றும் டி. ஆர். மகாலிங்கம் போன்ற முக்கிய நட்சத்திரங்களுடன் நடித்துப் புகழ்பெற்றார்.

நடித்த திரைப்படங்கள்
--------------------

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 1934 | *பவளக்கொடி* | இளவரசி பவளக்கொடி |  |
| 1935 | *நவீன சதாரம்* | சதாரம் |  |
| 1936 | *உஷா கல்யாணம்* | உஷா |  |
| 1936 | *பக்த குசேலா* | கிருஷ்ணன், சுசீலா |  |
| 1936 | *நவீன சாரங்கதரா* |  |  |
| 1937 | *மிஸ்டர் அம்மாஞ்சி* |  |  |
| 1939 | *தியாகபூமி* | சாவித்திரி |  |
| 1942 | *அனந்த சயனம்* |  |  |
| 1945 | *மானசம்ரட்சணம்* |  |  |
| 1946 | *விகடயோகி* |  |  |
| 1952 | *அந்தமான் கைதி* |  |  |
| 1953 | *பணம்* |  |  |
| 1954 | *துளி விஷம்* |  |  |
| 1954 | *தூக்குத் தூக்கி* |  |  |
| 1955 | *குலேபகாவலி* |  |  |
| 1956 | *சம்பூர்ண ராமாயணம்* | கௌசல்யா |  |
| 1957 | *ராணி லலிதாங்கி* | சக்கரவர்த்தினி அங்கயர்க்கண்ணி |  |
| 1957 | *ராஜ ராஜன்* | அரசி செண்பகவல்லி |  |
| 1959 | *யானை வளர்த்த வானம்பாடி* |  |  |
| 1959 | *கல்யாணப் பரிசு* |  |  |
| 1962 | *கண்ணாடி மாளிகை* |  |
| 1964 | *பட்டணத்தில் பூதம்* |  |  |
| 1970 | *எங்கிருந்தோ வந்தாள்* |  |  |

மேற்சான்றுகள்
-------------

1. 1 2  S. Muthiah (April 5, 2004). "M. S. and the two centenarians". *தி இந்து* இம் மூலத்தில் இருந்து ஜூலை 5, 2004 அன்று. பரணிடப்பட்டது.. .

வெளி இணைப்புகள்
---------------

* Article on S. D. Subbulakshmi
**ஏ. மாரியப்பன் முதலியார்** (*A. Mariappan Mudaliar*) இந்தியாவைச் சேர்ந்த ஓர் அரசியல்வாதியும் தமிழ்நாட்டின் சட்டமன்ற உறுப்பினராகவும் இருந்தார். மக்களுக்கு தொண்டு செய்யும் வள்ளல் குணம் கொண்ட இவர் 1957 ஆம் ஆண்டில் நடைபெற்ற தேர்தலில் சேலம் - I தொகுதியில் இந்திய தேசிய காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.

செங்குந்தர் கைக்கோள முதலியார் குடும்பத்தில் மாரியப்பன் பிறந்தார்.

1952 ஆம் ஆண்டு முதல் 1971 ஆம் ஆண்டு வரை மாரியப்பன் முதலியார் அம்மாபேட்டை கைத்தறி நெசவாளர் கூட்டுறவு சங்கத்தின் தலைவராக இருந்தார். இந்த கூட்டுறவு சங்கம் தமிழ்நாட்டின் மிகப் பழமையானதும் மிகப்பெரியதுமாகும். இச்சங்கம் ஆயிரக்கணக்கான நெசவாளர்களின் பொருளாதாரத்தை மேம்படுத்தியது. கைத்தறி நெசவாளர் காவலர் என்று நெசவாளர்களால் அழைத்தனர்.

மேற்கோள்கள்
-----------

1. ↑  "Madras, 1957". Election Commission of India இம் மூலத்தில் இருந்து 2019-09-20 அன்று. பரணிடப்பட்டது.. .
2. ↑  "Salem A. Mariappan Mudaliar Birthday/ ஏ. மாரியப்பன் முதலியார். exMLA ஐயாவின் பிறந்த தினம்" (in en-US). .
3. ↑  Mines, Mattison (1984). *The Warrior Merchants: Textiles, Trade and Territory in South India*. Cambridge University Press. பக். 134–137. பன்னாட்டுத் தரப்புத்தக எண்:9780521267144. .
**திருநாவாய்** (*Tirunavaya*) என்பது கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும். இது பாரதப்புழாவின் வடக்கு கரையில் (பொன்னானி / நிலா அல்லது பேராறு) அமைந்துள்ளது. இது கேரளாவின் முக்கிய இந்து யாத்திரை மையங்களில் ஒன்றாகும்.  திருநாவாய் நகரானது திருநாவாய் கோயில் (நவ முகுந்தன் / விஷ்ணு கோயில்), சிவன், பிரம்மா கோயில்கள் (செறுதிருநாவாய் பிரம்மன் கோயில்,சிவன் கோயில் / திருநாவாய் மகாதேவர் கோயில்) ஆகியவற்றின் அமைவிடமாக விளங்குகிறது. இது கேரளத்தில் பித்ருக்களுக்கு தர்பணம் விடும் மிக முக்கியமான இடங்களில் ஒன்றாகும். 

திருநாவாய் பழங் காலம் முதல் கேரள இந்துக்களுக்கு மிகவும் புனிதமான இடமாக இருந்துள்ளது. திருநாவாயில் உள்ள பொன்னானி ஆறு ஒரு புனித நதியாக கருதப்படுகிறது. ஏனெனில் அது அதன் வலது கரையில் உள்ள விஷ்ணு (நவமுகுந்தன்) கோயிலுக்கும் அதன் இடதுபுறத்தில் உள்ள பிரம்மன் மற்றும் சிவன் கோயிலுக்கும் இடையில் இந்த ஆறு பாய்கிறது. வளமான நதிப் படுகையில் அமைந்துள்ள இந்த ஊர் கேரளத்தின் மிக முக்கியமான பிராமண குடியேற்றங்களில் ஒன்றாக இருந்திருக்க வேண்டும்.  திருநாவாயில் மாமாங்கம் திருவிழா போல 12 ஆண்டுகளுக்கு ஒரு முறை முக்கியத்துவம் உடைய கோயில் திருவிழா பெரியதாக நடத்தப்படுகிறது. 

திருநாவாயில் உள்ள நவமுகுந்தன் கோயிலானது வைணவ ஆழ்வார்களால் மங்களா சாசனம் செய்யப்பட்ட 108 திவ்யதேசங்களில் ஒன்றாக கருதப்படுகிறது.  திருநாவாயில் நிகழ்த்தப்படும் பித்ருகர்மா / பித்ருகிரியைகள் மிகவும் புனிதமானதாக கருதப்படுகிறது. கார்கிடகா வாவு (அமாவாசை) அன்று, வட கேரளத்தின் பல்வேறு பகுதிகளைச் சேர்ந்த இந்துக்கள் கோயிலுக்குச் சென்று, தங்கள் மூதாதையர்களுக்கு மோட்சத்தைத் அளிக்குமாறு பித்ருகிரியைகளை (பலி தர்பணம்) செய்கிறார்கள். ஊடகங்களின்படி, 2015 இல் நவமுகுண்டா கோவிலில் 50,000 க்கும் மேற்பட்ட பக்தர்கள் வாவு பலி நிகழ்த்தினர்.  துலாம் மற்றும் கும்பத்தின் வாவு நாட்களில் திருநாவாயில் பலி சடங்குகள் செய்யப்படுகின்றன. 

திருநாவாய் மக்கள் தொகை கணக்கெடுப்பின்படி இதன் (புவியியல் பரப்பு: 11.01 கி.மீ 2 ) மக்கள் தொகையையானது 24,790 (2011) என்று உள்ளது. மொத்த மக்கள் தொகையில் முஸ்லிம்கள் 77.41%, இந்துக்கள் 18.30%. அட்டவணை சாதியினர் 6.17% ஆகவும், அட்டவணை பழங்குடியினர் 0.63% ஆகவும் உள்ளனர். 

ஊரின் ஆண்டு சராசரி மழையளவு 2769 மி.மீ. இங்கு அதிகபட்ச வெப்பநிலை 32 ° C வரையும், குறைந்தபட்ச வெப்பநிலை 25. C ஆக நிலவும்.

போக்குவரத்து
------------

* அருகிலுள்ள விமான நிலையங்கள்: கோழிக்கோடு (சி.சி.ஜே), கோயம்புத்தூர் பன்னாட்டு வானூர்தி நிலையம்
* அருகிலுள்ள நகராட்சி: திரூர்
* அருகிலுள்ள முக்கிய ரயில் நிலையம்: திருநாவயூர், குட்டிபுரம் 7 கி.மீ, திரூர் 11 கி.மீ.

குறிப்புகள்
-----------

1. ↑  "Thousands offer bali at Tirunavaya". *The Hindu*. 9 August 2010.. பார்த்த நாள்: 10 December 2018.
2. ↑  K. V. Krishna Iyer *Zamorins of Calicut: From the Earliest Times to AD 1806*. Calicut: Norman Printing Bureau, 1938
3. ↑  Thirunavaya Navamukunda Temple (Official Website)
4. ↑  Thirunavaya Navamukunda Temple (Official Website)
5. ↑   *Deccan Chronicle*
6. ↑  *The Hindu*
7. ↑  Census India (2011)
கே2- 229 (**K2-229)** (அல்லது **EPIC 228801451** அல்லது **TYC 4947-834-1** ) என்பது கன்னி விண்மீன் குழுவில் தோராயமாக 103 புடைநொடிகள் (335 ஒளி ஆண்டுகள்) தொலைவில் உள்ள K-வகை முதன்மை வரிசை விண்மீனாகும். கெப்ளர் விண்வெளி தொலைநோக்கியின் "இரண்டாம் ஒளி" திட்டப்பணியின் பரப்புரை10 இன்போது கே2 நோக்கப்பட்டது.

கோள்அமைப்பு
-----------

2018, மார்ச் 27 அண்றைய நிலவரப்படி, கே2-229 மூன்று உறுதிப்படுத்தப்பட்ட புறக்கோள்களின் அமைப்பைக் கொண்டுள்ளது.

K2-229 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 2.59 (± 0.43) *M*⊕ | 0.012888 | 0.584249 | 0 (assumed) |
| **c** | <21.3 *M*⊕ | 0.07577 | 8.32834 | 0 (assumed) |
| **d** | <25.1 *M*⊕ | 0.1820 ± 0.00042 | 31.0 ± 1.1 | 0.39 ± 0.29 |

அறியப்பட்ட மூன்றுகோள்களும் தங்கள் தாய் விண்மீனை கடக்கின்றன. சூரிய குடும்பத்தில் வைக்கப்பட்டால் புதனின் உள்ளே சுற்றும். வட்டணையில் இயங்கும். மிகவும் உள்வட்டணை மட்டுமே நன்கு தீர்மானிக்கப்பட்ட பொருண்மையும் உட்கூறும் கொண்டிருக்கும்.

கே2-229 பி
கே2-229 பி என்பது இரும்புச்சத்து நிறைந்த ஒரு மீப்புவி ஆகும். இது ஆர த்தில் புவியை விட 17% பெரியது, ஆனால் கிட்டத்தட்ட 2.6 மடங்கு பொருண்மை உடையது. அதன் அதிக அடர்த்தி, இது 68%யாகட்டுப் பொருண்மைப் பகுதியைக் கொண்டிருப்பதைக் குறிக்கிறது, இது புதனைப் போன்றது. புதனைப் போலவே, கே2-229 பி இன் மிகப்பெரிய மையம் ஒரு மாபெரும் தாக்க நிகழ்வின் விளைவாகும் என்று நம்பப்படுகிறது. இருப்பினும், புதன் கிரகத்தைப் போலல்லாமல், அது அதன் ஓம்பல் விண்மீனுக்கு மிக அருகில் சுற்றுகிறது, ஒரு சுற்றுப்பாதையை முடிக்க 14 மணிநேரத்திற்கு மேல் ஆகிறது. K2-229b 1,960 கெ முதல் 2,330 கெ வரை வெப்பநிலையைக் கொண்டுள்ளது. இது இரும்பை உருக்கும் அளவுக்கு வெப்பமும் சிலிக்கேட் நீராவியின் வளிமண்டலத்தையும் அளிக்கிறது. 

கே2-229 சி
கே2-229 சி என்பது 2.12 R ஆரம் கொண்ட ஒரு சிறு-நெப்டியூன் அளவிலான கோள் ஆகும். அதன் பொருண்மை துல்லியமாக தீர்மானிக்கப்படவில்லை, எனவே மேல் வரம்பு புவியைப் போல21.3 மடங்கு மட்டுமே கொடுக்க முடியும். இருப்பினும், ஆரத் திசைவேகப் பகுப்பாய்வின் வேறுபட்ட முறை கோளின் பொருண்மையை சுமார் 9.5 மடங்கில் கொடுக்கிறது. கே2-229 சி 8.32 நாட்கள் வட்டணை நேரமும், 800 K (527 °C; 980 °F) சமனிலை வெப்பநிலையும் கொண்டுள்ளது. மேலும் இதன் பகல்நேர வெப்பநிலை 962 K (689 °C; 1,272 °F) ஆகும் 

கே2-229 டி
கே2-229 டி என்பது 2.64 மடங்கு ஆரம் கொண்ட மற்றொரு சிறு-நெப்டியூன் ஆகும். அதாவது இது வளிமமாக இருக்கலாம். பெரும பொருண்மையாக 25.1 மடங்கு மட்டுமே தீர்மானிக்க முடியும். சுமார் இரண்டரை மணிநேரம் நீடித்த ஒற்றை போக்குவரத்து நிகழ்வின் மூலம் இந்தக் கோள் கண்டறியப்பட்டது. அதன் வட்டனைக் காலத்திற்கு இரண்டு வகைகள் இருந்தன: ஒன்று சுற்றுப்பாதைக்கு சுமார் 31 நாட்கள் எடுத்தது; இரண்டாவதன் வட்டணை நேரம் ஒரு பெரிய தரவு இடைவெளியில் இருந்தது; மற்றொன்று வட்டனை நேரம் 50 நாட்களுக்கு மேல் எடுத்தது. பிந்தைய சூழ்நிலை வாய்ப்பற்றதாகக் கருதப்பட்டது, ஏனெனில் கே2-229 டி ஒரு குறுகிய வட்டணைக் காலத்தை வெளிப்படுத்துவதற்கு மிகவும் மையம்பிரழ்ந்த வட்டனையைக் கொண்டிருக்க வேண்டும். அதன் அண்மைநிலை கே2-229 சி இன் வட்டணையையும் கடந்து, அமைப்பை சீர்குலைக்கும். இது 522 K (249 °C; 480 °F) இன் சமனிலை வெப்பநிலையைக் கொண்டுள்ளது

மேலும் பார்க்கவும்
------------------

* கே2-141 பி
* அகோகோதே-47

மேற்கோள்கள்
-----------

1. ↑
**சிவராசன்** (இ. 1991) ராஜீவ் காந்தி படுகொலையில் ஈடுபட்ட விடுதலைப் புலிகள் குழுவிற்கு தலைமை தாங்கியவர்.

வாழ்க்கைக் குறிப்பு
-------------------

இவரது இயற்பெயர் பாக்கியசந்திரன். யாழ்ப்பாணத்தில் உடிப்பிடியைச் சேர்ந்தவர். இவரது தந்தை ஆங்கில வழிக்கல்வி பள்ளிக்கூடத்திற்கு ஆசிரியராக இருந்தவர். இவரின் சகோதரர் பெயர் ரவிச்சந்திரன். ரவிச்சந்திரன் புலிகள் இயக்க மாணவர் பிரிவில் செயல்பட்டுக் கொண்டு இருந்தவர். ரவிச்சந்திரனின் மற்றொரு பெயர் தில்லை அம்பலம் சுதந்திர ராஜா. இந்திய அமைதிப்படை இலங்கையில் இருந்த போது அவர்களால் இந்த ராஜா பிடிபட்டு சிறைக்குச் சென்றவர். சிவராசன் இலங்கையின் மின்வாரியத்தில் மட்டக்களப்பில் பணிபுரிந்த அரசு ஊழியர். முதலில் தான் ஈடுபட்டிருந்த டெலோ இயக்கத்தில் இருந்து விலகி விடுதலைப்புலிகளின் இயக்கத்திற்கு வந்தவர்.

தமிழீழ விடுதலைப்புலிகள் இயக்கத்தில் பங்கு
-----------------------------------------

சிவராசன் 1987இல் இலங்கை ராணுவத்தினருடன் போரிட்ட போது தனது ஒரு கண்ணை இழந்தார். இதன் பின்னால் "ஒற்றைக்கண் சிவராசன்" என்றும் பாக்கியசந்திரனின் சுருக்கமான பாகி அண்ணா என்றும் புலிகள் இயக்கத்தில் அழைக்கப்பட்டார். புலனாய்வு பக்கங்களில் சிவராசன் என்ற ரகுவரன் என்ற பெயர் குறிப்பிடப்பட்டுள்ளது. தொடக்கத்தில் விடுதலைப்புலிகளின் இராணுவ பயிற்சி பெற்று பின்னாளில் பொட்டு அம்மான் தலைமையில் இருந்த உளவுப் பிரிவுக்கு தேர்ந்தெடுக்கப்பட்டவர்.

ராஜீவ் படுகொலை
--------------

இந்திய முன்னாள் பிரதமர் ராஜீவ் காந்தி படுகொலை சதி திட்டத்தின் மூளையாக செயல்பட்டவர் இந்த சிவராசன் ஆவார். ராஜீவ் காந்தி படுகொலையில் இவருடன் இணைத்து அறியப்பட்டவர்களில் தனுவும், சுபா சுந்தரமும் முக்கியமானவர்களாவர். ராஜீவ் காந்தி படுகொலையில் மனித வெடிகுண்டாக செயல்பட்ட தனு என்பவரைப் பற்றி முழுமையாக தெரிந்து கொள்ள விடுதலைப் புலிகளின் "மண் மீட்பிற்கே உயிர்நீத்த மாவீரர்களின் குறிப்பேடு" என்ற புத்தகம் உதவியது.

ராஜீவ் காந்தி கூட்டத்திற்கு ஒத்திகை என்பதாக தன்னை ஒரு பத்திரிக்கையாளராக உருமாற்றிக்கொண்டிருந்த சிவராசன், விபி சிங் (1991 மே 7) கூட்டத்தில் முதல் வரிசையில் அமர்ந்து இருந்ததை பிறகு பார்த்து கண்டு பிடித்தனர். காரணம் சென்னையில் நடந்த அந்தக் கூட்டத்தை ஒரு பத்திரிக்கையாளர் முழு படமாக எடுத்து இருந்தார்.

மேற்கோள்கள்
-----------

1. ↑  ராஜிவ் படுகொலை – மர்மம் விலகும் நேரம்
2. ↑  "விடுதலை புலிகளையும் ராஜிவ் கொலையையும் தொடர்பு படுத்திய தடயங்கள், சாட்சிகள்-12" இம் மூலத்தில் இருந்து 2015-03-19 அன்று. பரணிடப்பட்டது.. .
**பெர்ரி பொருளடக்கம்** என்பது ஈசாப்புடையதாகக் கூறப்படும் "ஈசாப்பின் நீதிக்கதைகள்" அல்லது "ஈசாப்பிகா" ஆகியவற்றின் ஒரு பரவலாகப் பயன்படுத்தப்படும் பொருளடக்கம் ஆகும். ஈசாப் கி. மு. 620 மற்றும் 560க்கு இடையில் பண்டைக் கிரேக்கத்தில் வாழ்ந்த ஒரு கதை கூறுபவர் ஆவார். இப்பொருளடக்கத்தை பென் எட்வின் பெர்ரி என்ற பேராசிரியர் உருவாக்கினார். இப்பேராசிரியர் இலினொய் பல்கலைக்கழகத்தில் பண்டைக் காலம் சார்ந்த பேராசிரியராகப் பணியாற்றினார். 

நவீன கால அறிஞர்கள் ஈசாப்புடையதாகக் கூறப்படும் அனைத்து கதைகளையும் ஈசாப் மட்டுமே கூறவில்லை என்று கருதுகின்றனர்; உண்மையில் இவற்றில் சில கதைகள் ஈசாப் வாழ்ந்ததற்கு முன்னரே பயன்படுத்தப்பட்டுள்ளன, அதே நேரத்தில் பல பிற கதைகளின் முதல் பதிவானது ஈசாப்பின் காலத்திற்கு ஆயிரம் ஆண்டுகள் கழித்து உருவாக்கப்பட்டன. பொதுவாக ஈசாப்பின் நீதிக் கதைகள் ஆங்கிலத்தில் அகர முதலாக வரிசைப்படுத்தப்பட்டன. இவை வாசிப்பவர்களுக்கு உதவிகரமாக இல்லை. பெர்ரி இவற்றை மொழி (கிரேக்கம் மற்றும் இலத்தீன்), கால வரிசைப்படி, நூல் ஆதாரங்களின் படி, மற்றும் பிறகு அகர முதல் வரிசைப்படி பட்டியலிட்டார்; எசுப்பானிய அறிஞர் பிரான்சிஸ்கோ இரோத்ரிகுவேசு அத்ரதோசு இதே போன்றதொரு அமைப்பை உருவாக்கினார். இந்த அமைப்பும் பொதுவான வாசிப்பாளருக்கு உதவிகரமானதாக இருப்பதில்லை. ஆனால் அறிஞர்களுக்கு உதவிகரமாக இருப்பதற்காக இது உருவாக்கப்பட்டுள்ளது.

பொருளடக்கம்
-----------

### பெர்ரி 1–10

|  |
| --- |
| பெர்ரி 1. கழுகும், நரியும்
பெர்ரி 2. கழுகு, காகம் மற்றும் மேய்ப்பாளர்
பெர்ரி 3. கழுகும், வண்டும்
பெர்ரி 4. வல்லூறும், நைட்டிங்கேலும் 
பெர்ரி 5. ஏதேனிய கடனாளி
பெர்ரி 6. ஆடு மேய்ப்பாளரும், காட்டு ஆடுகளும்
பெர்ரி 7. மருத்துவராக பூனையும், கோழிகளும்
பெர்ரி 8. ஈசாப்பும், ஓடக்காரரும்
பெர்ரி 9. கிணற்றில் நரியும், ஆடும்
பெர்ரி 10. சிங்கமும், நரியும்
குறிப்புகள்

1. ↑  D. L. Ashliman, "Introduction," in George Stade (Consulting Editorial Director), *Aesop’s Fables.* New York: Barnes & Noble Classics, (2005). Produced and published in conjunction with Fine Creative Media, Inc. (New York) Michael J. Fine, President and Publisher. See pp. xiii–xv and xxv–xxvi.
2. 1 2 3  Aesop (2002). *Aesop's Fables*. Oxford University Press. பக். xxxii–xxxiii. பன்னாட்டுத் தரப்புத்தக எண்:0-19-160628-6.. பார்த்த நாள்: 2 May 2012.

 |
**சிவகிரி** என்பது 85 அடி (26 மீட்டர்) உயரமாக கட்டப்பட்ட சிவன் சிலை ஆகும். இது டி. கே. பாட்டீல் பனகட்டி அறக்கட்டளையால் (நிறுவன உறுப்பினர் பசன்ட்குமார் பாட்டீல்) கட்டபட்டது. இச்சிலை இந்தியாவின், கர்நாடகத்தின், பீஜப்பூர் நகரில், சிந்தகி சாலையில் அமைந்துள்ளது. இது மெல்ல மெல்ல ஒரு புனித யாத்திரை தலமாகவும், பிஜப்பூரில் அதிகம் பார்வையிடப்பட்ட சுற்றுலாத் தலங்களில் ஒன்றாகவும் மாறி வருகிறது. ஒவ்வொரு ஆண்டும் மகா சிவராத்திரி அன்று, கோவிலுக்கு 150,000 பக்தர்கள் வருகை தருவதாக மதிப்பிடப்பட்டுள்ளது. திரு பசந்த்குமார் பாட்டீல், அவரது தந்தையின் நினைவாக, அவரது சொந்த ஊரான பிஜாப்பூரில் இதை கட்டினார்.

1,500 டன் எடையுள்ள இந்த சிவபெருமானின் சிலை, இந்தியாவின் இரண்டாவது பெரிய சிவபெருமானின் இருந்த கோலத்தில் உள்ள சிலையாகக் கருதப்படுகிறது. இது சிமோகாவைச் சேர்ந்த சிற்பிகளால் 13 மாதங்களுக்கும் மேலான காலத்தில் உருவாக்கப்பட்டது. இதன் கட்டுமான வடிவமைப்பானது பெங்களூர் கட்டிடக் கலைஞர்களால் உருவாக்கபட்டது. இந்த சிவன் சிலை சீமைக்காரை, எஃகு ஆகியவற்றைக் கொண்டு உருவாக்கபட்டது. சிலைக்கு கீழே ஒரு சிறிய சிவலிங்கம் வைக்கப்பட்டுள்ளது. மேலும், சிவன் தொடர்பான தொன்மக் கதைகளை பக்தர்கள் அறிந்துகொள்ள ஏதுவாக கோயிலின் உள்சுவரில் கன்னட மொழியில் "சிவ சரிதம்" பொறிக்கப்படும். அறக்கட்டளை இதை ஒரு பெரிய புனித யாத்திரை மையமாக மாற்ற விரும்புகிறது.

 கீழே கோயில் கொண்ட சிவன் சிலை
சிலை தொடர்பான தொடர் பணிகளுக்கு அறக்கட்டளையானது பொதுமக்களின் பங்களிப்பை எதிர்பார்க்கப்படுகிறது. 18-ஏக்கர் (7.3 ha) பரந்த வளாகத்தில் பசந்த் வனா எனப் பெயரிடப்பட்ட முதியோர் இல்லம் அமைக்க திட்டமிடபட்டுள்ளது. அறங்காவலர்களாக உள்ள ஐந்து சகோதரர்களில் ஒருவர், தி இந்து செய்தித்தாளிடம், துவக்கத்தில் முதியோர் இல்லத்தில் 52 பேருக்கு இடமிருக்கும் என்றும். பிறகு இடங்கள் படிப்படியாக அதிகரிக்கப்படும் என்று கூறினார். இதில் பெண்களுக்கு முன்னுரிமை அளிக்கப்படும். இது நிறைவேறியவுடன், அறக்கட்டளையானது பொருளாதார ரீதியாகவும் சமூக ரீதியாகவும் பின்தங்கிய வகுப்பைச் சேர்ந்த சிறந்த மாணவர்களுக்காக இலவச உறைவிடப் பள்ளியை நிறுவும் என்றார்.

திரு. பசந்த்குமார் பாட்டீல் அவர்களின் தாயார் துளசிபாயை பிப்ரவரி 26 அன்று தங்கத்தால் துலாபாரம் போட திட்டமிட்டுள்ளார். அவர் 55 கிலோகிராம் எடையுள்ளதால் அந்த எடையுள்ள தங்கத்தின் மதிப்பு ரூ. 4.5 கோடி ஆகும். இந்த பணம் வங்கியில் வைப்புத் தொகையாக செய்யப்பட்டு அதிலிருந்து வரும் வட்டிப் பணம் இது தொடர்புடைய தொண்டு பணிகளுக்கு பயன்படுத்தப்படும்.

குறிப்புகள்
-----------

* சிவகிரி - allaboutbijapur.in
* சிவகிரியில் உள்ள 85 அடி சிலைக்கு மக்கள் கூட்டம் அலைமோதுகிறது
* சிவகிரி - பிஜப்பூர் மாவட்டம்
* மஹாசிவராத்திரியைக் கொண்டாட சிவகிரியில் மக்கள் கூட்டம் அலைமோதுகிறது - டைம்ஸ் ஆஃப் இந்தியா
**கே2-315 (K2-315)** என்பது தெற்கு துலாம் ஓரையில் உள்ள ஒரு விண்மீனாகும். இது 17.67 அளவிலான தோற்றப் பொலிவுபருமையைக் கொண்டுள்ளது, இதைத் திறன்மிக்க தொலைநோக்கியைப் பார்க்க வேண்டும். விண்மீன் ஒப்பீட்டளவில் 185 ஒளி ஆண்டுகள் தொலைவில் உள்ளது ஆனால், நொடிக்கு 6.25 கிமீ ஆர வேகத்துடன் பின்னேகுகிறது. 

K2-315 விண்மீன் M3.5 ±0.5 V வகையைக் கொண்டுள்ளது, இது M-வகை முதன்மை வரிசை விண்மீன் (14% உறுதியமற்ற தன்மையுடன்) என்பதைக் குறிக்கிறது. இது சூரியனைப் போல 17.4% பொருண்மையும் 20% ஆரமும் கொண்டுள்ளது. இந்நிலை செங்குறுமீன்களுக்கு பொதுவானது. இது சூரியனை விட 1% குறைவான ஒளிர்வு கொண்டது, இது 3,300 கெ விளைவுறு வெப்பநிலையை அளிக்கிறது. பெரும்பாலான கோள் புரவலன்களைப் போலல்லாமல், கே2-315 பொன்மக்(உலோகக்) குறைபாடுடையது, சூரியனைப் போல 57% இரும்புச்சத்து மட்டுமே கொண்டுள்ளது. இது ஒரு பில்லியன் ஆண்டுகள் பழமையானது என மதிப்பிடப்பட்டுள்ளது. மேலும், நொடிக்கு 5 கிமீ அளவுக்கும் குறைவான சுழற்சி வேகம் கொண்டுள்ளது .

கோள் அமைப்பு
------------

2020 ஆம் ஆண்டில், ஒரு புறக்கோள் டிரான்சிட் வழியாக விண்மீனைச் சுற்றி வருவது கண்டுபிடிக்கப்பட்டது. இதன் வட்டணை நேரம் 3.14 ஆக இருப்பதால் வானியலாளர்கள் இதற்கு "பை கோள்" என்று செல்லப்பெயர் வைத்துள்ளனர்.3.14. வார்ப்புரு:Orbitbox planet begin
வார்ப்புரு:Orbitbox planet

|}

மேலும் காண்க
------------

* கே2-315 பி என்பது கே2-315ஐச் சுற்றி சுழலும் ஒரு புறக்கோள்.

மேற்கோள்கள்
-----------
|  |
| --- |
|  |
| **தமிழ் சிறுவர் கதைகள்** |
| பாட்டி வடை சுட்ட கதை |
| முயலும் ஆமையும் கதை |
| காகம் கல் போட்ட கதை |
| குரங்கு அப்பம் பகிர்ந்த கதை |
| பொன்முட்டை இட்ட வாத்தின் கதை |
| சட்டி குட்டி போட்ட கதை |
| தங்கக் கோடாரியின் கதை |
| [[]] |
| [[]] |
| [[]] |
| தொகு |

**பாட்டி வடை சுட்ட கதை**, தமிழ்ச் சூழலில் மிகப்பரவலாக வழங்கிவரும் செவிவழி நீதிக்கதையாகும். தலைமுறை தலைமுறையாக வளர்ந்தவர்களால் சிறுவர்களுக்கு இக்கதை சொல்லப்பட்டு வருகிறது. குழந்தைகள் முதலில் கேட்கும் கதையாக பெரும்பாலும் இக்கதையே அமைவது இதன் சிறப்பு. 

சில சிறுவர் இலக்கிய நூல்களில் இக்கதை அச்சு வடிவத்திலும் காணக் கிடைக்கிறது. 

ஒரு பாட்டி மற்றும் குழந்தைகள் அறிந்த சில விலங்குகள் இக்கதையின் பாத்திரங்களாக வருகின்றனர். 
பல்வேறு சிறு சிறு திரிபுகளுடன் இக்கதை எல்லா இடங்களிலும் பொதுவானதாகக் காணப்படுகிறது.

கதைச் சுருக்கம்
---------------

ஓர் ஊரில் பாட்டி ஒருத்தி வடை சுட்டு விற்று வந்தாள். ஒரு நாள் அவ்வழியாக பறந்து வந்த காக்கா ஒன்று ஒரு வடையை தூக்கிக்கொண்டு பறந்து போய் மரக்கிளை ஒன்றில் உட்கார்ந்து கொண்டது. அந்த வழியாக வந்த நரி, வடையோடு காக்காவை பார்த்துவிட்டது; வடையைத் தான் எடுத்துக்கொள்ள ஒரு தந்திரம் செய்தது. காக்காவைப் பார்த்து *காக்கா, நீ மிகவும் அழகாக இருக்கிறாய். உனக்கு குரலும் கூட அழகாக இருக்கக்கூடும், ஒரு பாட்டுப் பாடு* என்றது. காக்கா தன் வாயைத் திறந்து "கா.. கா..." என்று பாட்டுப் பாடவே வாயிலிருந்த வடை கீழே விழுந்துவிட்டது. நரி வடையை கவ்வி எடுத்துக்கொண்டு போனது.

வேறு இடங்களில்
--------------

இக் கதை பிரான்ஸ் நாட்டிலும் உள்ளது. ஆனால், நரியும் காகமும் மட்டும் தான் உள்ளன. வடைக்குப் பதிலாக பாலடைக்கட்டி இருந்துள்ளது. 1621-1695-ல் ஆண்டில் "லா ஃபொன்டென்" என்பவரால் தொகுக்கப்பட்டது.

கதையின் மாறுபட்ட வடிவங்கள்
--------------------------

இக்கதையின் முடிவு பின்னாட்களில் வெவ்வேறு விதமாக மாற்றங்களுக்கு உட்படுத்தப்பட்டு வந்திருக்கிறது. காக்கா தன் கால்களின் இடுக்கில் வடையை வைத்துக் கொண்டு பாடிக்காட்டி நரியை ஏமாற்றியதாக கதை முடியும் இதில் பிரபலமான வடிவமாகும். இவ்வாறான இன்னுமொரு வடிவம் பின்வருமாறு அமைகின்றது: 

|  |  |  |
| --- | --- | --- |
| "| வடையைக் காலில் வைத்தபடி பாட்டுப் பாடியது ...காகம் ஏமாறவில்லை.! நரி கேட்டது...அழகாகப் பாட்டுப்பாடினாய் இனி ஒரு நடனம் ஆடு என்று..காகம் மீண்டும் வடையை வாயில் வைத்துக் கொண்டு நடனம் ஆடியது. நரி மீண்டும் ஏமாந்தது. நரி யோசித்துவிட்டு....பாட்டும் பாடினாய்..ஆடியும் காட்டினாய், அற்புதம்...இனி ஆடலுடன் பாடலும் பாடி...ஒரு நாடகம் நடி பார்க்கலாம் என்று கேட்டது. காகம் மீண்டும் வடையைக் காலில் வைத்துக் கொண்டு,,நான் பாடினேன் ஆடினேன்...நாடகம் நடிப்பதற்கு சக்தி வேண்டும் இந்த வடையை சாப்பிட்ட பின்னர் நடித்துக் காட்டுகிறேன் நண்பனே என்றது. நரி மீண்டும் ஏமாறியது. | "|

 
சிறுவர்களிடம் ஏமாற்றுவதை சொல்லிக் கொடுத்த பாட்டி வடை சுட்ட கதை இருபத்தொன்றாம் நுாற்றாண்டில் முற்றலும் வேறுபட்ட வடிவத்தைக் கொண்டுள்ளது.அதாவது,
"பாட்டியிடம் திருடவந்த காக்கையைப் பார்த்து பாட்டி பேசுகின்றது.நான் வடை சுடுவதற்கு ஏதுவாக ஏதேனும் உதவி செய்தால் உழைப்புக்கு அடையாளமாக ஒரு வடை தருகிறேன் என்று பாட்டி கூறியுள்ளது.காக்காயும் மரங்களில் உள்ள காய்ந்த குச்சிகளை ஒடித்து வந்து பாட்டியிடம் கொடுக்க, பாட்டியும் அதற்கு ஒருவடையை கொடுத்துள்ளது.இக்கதையில் குழந்தைகளுக்கு உழைக்கக் கூடிய பழக்கத்தை அடையாளப்படுத்திக் காட்டுகின்றது.
இக்கதை தமிழ் திரைப்படப்பாடல்களில் எடுத்தாளப்பட்டிருப்பதுடன் சிறுவர் நாடகங்களாகவும் நடிக்கப்படுகிறது.
**இளநிலை மின் பொறியியல்** ( Bachelor of Electrical Engineering **BEE அல்லது BEE** ) என்பது ஒரு பல்கலைக்கழகம் அல்லது கல்லூரியில் மின்பொறியியலில் மூன்று முதல் ஐந்து ஆண்டுகள் படிப்பை முடித்த மாணவருக்கு வழங்கப்படும் இளநிலைப் பட்டம் ஆகும்.

பல கல்வி நிறுவனங்கள் மின் பொறியியல் ( **BSEE** அல்லது **B.Sc.EE** ) அல்லது *இளம்* *அறிவியல் மின் பொறியியல்* ( **BEEE**) படிப்புகளை வழங்குகின்றன.

கால அளவு
--------

நாடுகளின் பாடத்திட்டத்தினைப் பொறுத்து இதன் காலாளவு மாறுபடும். எடுத்துக்காட்டாக, அமெரிக்காவில், இந்தப் படிப்பை முடிக்க நான்கு ஆண்டுகள் ஆகும்.ஆனால், இங்கிலாந்தில், அதை முடிக்க மூன்று ஆண்டுகள் ஆகும்.

சில நாடுகளில், இதை முடிக்க ஐந்து ஆண்டுகள் ஆகும். நேர் மின்னோட்டம், மாறுதிசை மின்னோட்டம், மின் இயந்திரங்கள், மாறுதிசை மின்சார இயக்கி & டிசி மோட்டார்கள், மின்மாற்றி, மின்னியற்றி, சுழலும் சாதனங்கள், மின் பொறியியல், மின்திறன் செலுத்தல் மற்றும் மின் வழங்கல் ஆகியவை இந்தப் பாடத்திட்டத்தில் பொதுவாக உள்ளடக்கப்படும் ஆய்வுத் தலைப்புகள் ஆகும்.

வெளி இணைப்புகள்
---------------

* பொறியாளர்களுக்கான PDH படிப்புகள்


1. ↑  "Top Electrical Engineering Colleges in Tamil Nadu". .
**தியா குமாரி**(*Diya Kumari*) (பிறப்பு 30 ஜனவரி 1971) ஒரு இந்திய அரசியல்வாதியாவார். இவர் ராஜ்சமண்ட் நாடாளுமன்றத் தொகுதியிலிருந்து இந்திய நாடாளுமன்றத்தில் உறுப்பினராகவும், பாரதிய ஜனதா கட்சி உறுப்பினராகவும் உள்ளார். குமாரி மறைந்த ஜெய்ப்பூரின் மகாராஜா, சவாய் பவானி சிங், மற்றும் பத்மினி தேவி ஆகியோரின் மகள்.

சுயசரிதை
--------

தியா குமாரி நவீன பள்ளி (புது தில்லி), ஜி.டி. சோமணி நினைவு பள்ளி, மும்பை மற்றும் மகாராணி காயத்ரி தேவி பெண்கள் பொதுப் பள்ளி, ஜெய்ப்பூரில் பயின்றார். பின்னர் இவர் லண்டனில் ஒரு அலங்காரக் கலை படிப்பைப் பயின்றார். இவர் ஜெய்ப்பூர் நகர அரண்மனை (இதுவும் இவருடைய அரச இல்லமாகும்) மற்றும் ஜெய்கர் கோட்டை, அம்பர் மற்றும் இரண்டு அறக்கட்டளைகளான மகாராஜா சவாய் மன் சிங் II அருங்காட்சியகம் அறக்கட்டளை, ஜெய்ப்பூர் மற்றும் ஜெய்கர் பொது அறக்கட்டளை உள்ளிட்ட குடும்ப பாரம்பரிய சொத்துகளை நிர்வகிக்கிறார். மேலும், அரண்மனைப் பள்ளி மற்றும் மகாராஜா சவாய் பவானி சிங் பள்ளி ஆகிய இரண்டு பள்ளிகளையும் இவர் நிர்வகிக்கிறார். ஜெய்ப்பூரில் உள்ள *ராஜ்மஹால் பேலஸ்* உணவகம், மவுண்ட் அபுவில் உள்ள *ஜெய்ப்பூர் ஹவுஸ்* உணவகம் மற்றும் ஜெய்ப்பூரின் *லால் மஹால் பேலஸ்* உணவகம் ஆகிய மூன்று உணவகங்களின் நிர்வாகத்திலும் இவர் ஈடுபட்டுள்ளார். 

நரேந்திர சிங்குடனான திருமணத்திலிருந்து தியா குமாரிக்கு மூன்று குழந்தைகள் உள்ளனர். சிவாத்தைச் சேர்ந்த திகானா கோத்தாராக்கு, 2003 ஆம் ஆண்டில் பவானி சிங் 'மகாராஜ்' என்ற பட்டத்தை வழங்கினார். இவர்களின் மூத்த மகன், பத்மநாப் சிங், 1998 ஆம் ஆண்டு சூலை 2 ஆம் நாள் பிறந்தார். மேலும் பவானி சிங்கை தனது வாரிசாகவும், முந்தைய அரச குடும்பத்தின் தலைவராகவும், 2002 நவம்பர் 22 ஆம் நாள் தத்தெடுத்தார். மேலும் 27 ஏப்ரல் 2011 அன்று ஜெய்ப்பூர் காடியில் பதவியேற்றார். இவர்களின் இரண்டாவது மகன் லக்ஷ்ராஜ் சிங், இவர்களின் மகள் கொளரவி குமாரி ஆவர். இவர் தனது கணவரை 2018 டிசம்பரில் விவாகரத்து செய்தார்.

அரசியல்
-------

குமாரி, செப்டம்பர் 10, 2013 அன்று ஜெய்ப்பூரில் நடந்த பேரணியில் இரண்டு லட்சம் மக்கள் கூட்டத்திற்கு முன், அன்றைய குஜராத் முதலமைச்சர், நரேந்திர மோடி,  பாஜக தலைவர், ராஜ்நாத் சிங் மற்றும் வசுந்தரா ராஜே இவர்கள் முன்னிலையில் கட்சியில் இணைந்தார்.

மேற்கோள்கள்
-----------

1. ↑  Diya Kumari biography from Maharaja Sawai Mansingh II Museum
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2013-11-27 அன்று. பரணிடப்பட்டது.. .
3. ↑  Sebastian, Sunny (9 October 2003). "A royal surprise in Jaipur". *தி இந்து* இம் மூலத்தில் இருந்து 13 ஜனவரி 2004 அன்று. பரணிடப்பட்டது.. .
4. ↑  Princess Diya Kumari biography from Maharaja Sawai Mansingh II Museum
5. ↑  "Jaipur princess joins BJP". *The Telegraph* (India). 11 September 2013.. பார்த்த நாள்: 22 July 2018.
**அப்துல் மொமின் தலுக்தர்** (Abdul Momen Talukder) (பிறப்பு; 29 ஜூன் 1952)  வங்காளதேச தேசியக் கட்சியின் அரசியல்வாதியாவார். 2001 மற்றும் 2008 தேர்தல்களில் கட்சி வேட்பாளராக போக்ரா-3 தொகுதியிலிருந்து வங்காளதேச நாடாளுமன்றத்திற்குத் தேர்ந்தெடுக்கப்பட்டார். 

நவம்பர் 2021 இல், 1971 ஆம் ஆண்டு வங்காளதேச விடுதலைப் போரின் போது போர்க் குற்றச் சாட்டுகளில் குற்றம் சாட்டப்பட்டதற்காக சர்வதேச குற்றவியல் தீர்ப்பாயத்தால் தலுக்தருக்கு மரண தண்டனை விதிக்கப்பட்டது.

தொழில்
------

தலுக்தர், வங்காளதேச தேசியக் கட்சியின் மத்திய குழுவின் உதவி அமைப்பாளர் செயலாளராக பணியாற்றினார்.  2001 மற்றும் 2008 தேர்தல்களில் கட்சி வேட்பாளராக போக்ரா-3 தொகுதியிலிருந்து நாடாளுமன்றத்திற்குத் தேர்ந்தெடுக்கப்பட்டார்.   தலுக்தரின் தந்தை அப்துல் மஜித் தலுக்தர் 1991-2001 காலகட்டத்தில் இதே தொகுதியை பிரதிநிதித்துவப்படுத்தினார்.  இவரது சகோதரர் அப்துல் மோகித் தலுக்தர், வங்காளதேச உயர் நீதிமன்றத்தால் நியமனம் சட்டவிரோதமானது என்று அறிவிக்கப்பட்டக் காரணத்தால் 2018 ஆம் ஆண்டில், தலுக்தரின் மனைவி மசூதா மோமனுக்கு போக்ரா-3 இல் போட்டியிட வாய்ப்பு வழங்கப்பட்டது. து. 

### போர்க் குற்றச் சாட்டுகள் மற்றும் தண்டனைகள்

வங்காளதேச விடுதலைப் போரின் மூத்த வீரரான முகமது சுபேத் அலி, போரின் போது இரண்டு முக்தி பாஹினி உறுப்பினர்களைக் கொன்றதற்காக 8 மார்ச் 2011 அன்று தலுக்தர் மீது வழக்குத் தொடரப்பட்டது.   2017 ஆம் ஆண்டில், சர்வதேச குற்றவியல் தீர்ப்பாயத்தால் போர்க் குற்றச் சாட்டுகளில் இவருக்கு எதிராக பிடியாணை பிறப்பிக்கப்பட்டது. 

25 நவம்பர் 2021 அன்று, மனிதர்களை கொன்ற குற்றத்திற்காக தலுக்தருக்கு நீதிமன்றத்தால் மரண தண்டனை விதிக்கப்பட்டது. இவர் தலைமறைவாகவும் விசாரணைக்கு உட்படாமலும் இருந்தார். 1971 ஆம் ஆண்டில், போக்ராவில் உள்ள அடம்திகி காவல் நிலையத்தின் ரசக்கர் தளபதியாக தலுக்தர் பணியாற்றியதாகவும், குறைந்தது 19 பேரைக் கொன்றதாகவும் குற்றம் சாட்டப்பட்டது.

மேற்கோள்கள்
-----------

1. 1 2  "Constituency 38". .
2. ↑  "Tribunal sentences former BNP MP Abdul Momin Talukder to death for 1971 war crimes". .
3. 1 2  "War Crimes: Former BNP MP Momin sentenced to death". 2021-11-25. .
4. ↑  "Parliament Election Result of 1991,1996,2001 Bangladesh Election Information and Statistics". .
5. ↑  "Bangladesh Parliament Election - Detail Results - Amar Desh Online". .
6. ↑  "List of 7th Parliament Members". .
7. ↑  "‘War criminal descendants, party’ in polls with BNP ticket". .
8. ↑  "BNP MP sued for 'war crimes'". *bdnews24.com*. .
9. ↑  "BNP lawmaker sued". *The Daily Star*. 9 March 2011. .
10. ↑  "ICT issues arrest warrant against BNP ex-MP Momen Talukdar". *New Age*. .
**மதியூர் ரகுமான்** ( Matiur Rahman ( (பிறப்பு 2 ஜனவரி 1946 )  வங்காளதேசத்தில் மிகப் பெரிய அளவில் விநியோகிக்கப்படும் பெங்காலி மொழி நாளிதழான *புரோதோம் அலோவின்* ஆசிரியர் ஆவார். பத்திரிகை, இலக்கியம் மற்றும் படைப்புத் தொடர்பு கலைப் பிரிவில் 2005 ஆம் ஆண்டுக்கான ரமோன் மகசேசே விருதைப் பெற்றவர்.

சொந்த வாழ்க்கை
--------------

ரகுமான், 2 ஜனவரி 1946 இல் வழக்கறிஞர் முகமது பஸ்லூர் ரகுமான் மற்றும் இலுத்புனேசா பேகம் ஆகியோருக்கு கொல்கத்தாவில் பிறந்தார். இடைநிலைக் கல்விக்காக, நவாப்பூர் அரசு உயர்நிலைப் பள்ளியிலும் பின்னர் டாக்கா கல்லூரியிலும் பயின்றார். உயர் கல்வியை டாக்கா பல்கலைக்கழகத்தில் பயின்றார். மேலும், 1967 இல் புள்ளியியல் துறையில் முதுகலைப் பட்டம் பெற்றார். மாணவராக இருந்தபோது, இவர் ஒரு பொதுவுடைமைவாதியானார். பின்னர், கிழக்கு பாக்கித்தான் மாணவர் சங்கத்தின் தலைவராக இருந்தார். பின்னர், இன்றும் சட்ட விரோதமான வங்காளதேச பொதுவுடைமைக் கட்சியின் ரகசிய உறுப்பினராக இருந்தார்.

தொழில்
------

இரகுமான் 1970 இல் சோசலிச வார இதழான *எகோடாவின்* ஆசிரியராக பத்திரிகைத் துறையில் நுழைந்தார். 1970களில் ஐந்தாண்டுகளுக்கு, *வோர்ல்டு மார்க்சிஸ்ட் ரிவியூ* என்ற இதழின் வங்காளதேசப் பதிப்பையும் வெளியிட்டார். 21 ஆண்டுகளுக்குப் பிறகு, கிழக்கு தொகுதியின் வீழ்ச்சிக்குப் பிறகு இவர் அந்தப் பதவியை விட்டு விலகினார். இவர் *எகோட்டாவை* விட்டு வெளியேறிய பிறகு, *அஜ்கர் ககோஜ்* செய்தித்தாளில் பத்திரிகையாளராக பணியாற்றினார். பிப்ரவரி 1992 இல், அடுத்த ஆறு ஆண்டுகளுக்கு இவர் *போரர் ககோஜைக்* வெளியிட்டார். சபர் உசைன் சௌத்ரி அவாமி லீக் அரசாங்கத்தின் அமைச்சரவையில் இணைந்த பிறகு, ஆளும் கட்சிக்கு ஏற்ப செய்தித்தாள்களின் நிலைப்பாட்டை வடிவமைக்க இகுமானுக்கு அழுத்தம் கொடுக்கப்பட்டது. இதன் காரணமாக அங்கிருந்து விலகினார். 1998 இல், இவர் *புரோதம் அலோ* என்ற தினசரி செய்தித்தாளை நிறுவினார். 

பிப்ரவரி 12, 2013 அன்று, ஜமாத்-ஷிபிர் தொழிலாளர்கள் கலவரத்தில் ஈடுபட்டு வாகனங்களை சேதப்படுத்தியபோது இவரது வாகனமும் தாக்கப்பட்டது. 

இவர் ஜூன் 2014 இல் வங்காளதேச செய்தித்தாள் உரிமையாளர்கள் சங்கத்தின் தலைவராக தேர்ந்தெடுக்கப்பட்டார் மார்ச் 2023 இல், சர்ச்சைக்குரிய மின்னணு பாதுகாப்புச் சட்டத்தின் கீழ் இவர் மீது வழக்குத் தொடரப்பட்டது. இந்த வழக்கில் நிருபர் சம்சுசமான் சம்சு, உதவி ஒளிப்பதிவாளர் மற்றும் பெயர் குறிப்பிட விரும்பாத மற்றவர்களும் குற்றம் சாட்டப்பட்டனர்.

மேற்கோள்கள்
-----------


1. ↑  "Daily Star honours 25 scholars, nation builders". 5 February 2016. .
2. ↑  "Matiur Rahman". .
3. ↑  "Citation for Matiur Rahman". .
4. 1 2  "Bangladesh through Matiur Rahman of Prothom Alo's eyes". 22 November 2010. .